
NASTOPAJO

Gal, zasebni detektiv, soustanovitelj Detektivske agencije Vohljač. Največji lovec na izgubljene predmete, mačke, papagaje in radirke. Pred njim ni varen noben slepar.

Izak, tajni agent 001, soustanovitelj Detektivske agencije Vohljač. Poznavalec prve klase. Bodoči golgeter pri Barci. Vedno na strani pravice.

Nina, Izakova in Galova sošolka. Daleč najbolj prijazna punca v četrtem razredu. Skrivnosti zna obdržati zase.

Pametna Rozi, Izakova soseda. Najstarejša tekmovalka eksatlona vseh časov. Občasna detektivska pomočnica. Pred njo ni varen noben tobogan.

Nero, Izakov detektivski pes, pred katerim niso varni briketi, kosti in copati.

* Copate imam za posladek.



NARAVOSLOVNI 
DAN

Učenci četrtih razredov so imeli naravoslovni dan. Mame so jih založile s sendviči in sokovi. Zbrali so se pred šolo, da bi se odpravili v skrivnostno in temačno Tiho hosto. Ime je dobila po tišini, ki se širi med starimi bukvami, javorji in hrasti. Pravijo, da se v Tihi hosti še živali premikajo skoraj neslišno, da ne bi zmotile gozdne tišine.

»Tiha hosta je zakleta,« je Nina podučila Gala in Izaka.

»Kaj to pomeni?« je zanimalo Izaka.

»Da je začarana,« je skomignil Gal. Detektivi se ne ukvarjajo s čarovnijami, ampak z izginulimi papagaji, mačkami, očali, kovčki in ljudmi. No, če bi se kdo od sošolcev izgubil v Tihi hosti, bi imela agencija Vohljač nov primer.

Gal in Izak sta jo ustanovila, da bi poiskala izgubljene reči in ljudi.

Doslej sta našla nekaj radirk, šolski copat, zvezek in Rozin izgubljeni kovček.

»V Tihi hosti se lahko izgubiš,« je vztrajala Nina, »pravijo, da se ti korenine ovijejo okrog gležnjev, drevesa pa se premikajo, dokler te ne požre mesojedo grmovje.«

»Bedarija,« jo je zavrnil Gal, »drevesa se ne morejo premikati, mesojedo grmovje pa sploh ne obstaja. V Ameriki rastejo mesojede rože, ki lovijo muhe. Take, ki bi pojedla človeka, pa itak ni.«

»Roža lahko požre muho?« ni bilo nič jasno Izaku.

»Ljudje so ponoči v Tihi hosti videli čudno svetlobo, da veš,« je Nina zabrusila Galu, »in sredi gozda so razvaline neke stare kmetije. Legenda pravi, da, če s kmetije vzameš kako stvar, pridejo ponoči mrtveci ponjo in odnesejo še tebe zraven.«

»Ja ja, veš, da,« se je zasmejal Gal.

»Gremo, dva po dva,« jih je pozvala učiteljica Zlatka, »in brez prerivanja.«

Pot do Tihe hoste je vodila skozi park in čez bližnji grič, na vrhu katerega so bile izkopanine starega gradu. Nina je z Gabrijelo klepetala o knjigi, ki jo je prebrala. Izak in Gal sta si podajala kapo. S sošolci so ugibali, kaj jih čaka v Tihi hosti.


V GOZDU

»Pazite, kje stopate, da komu ne zdrsne na koreninah,« jih je opozorila učiteljica Zlatka. Po široki uhojeni stezi so se napotili v gozd. Toda pot se je kmalu zožila, saj so drevesa rasla tesno skupaj. Po dva in dva so se prebijali čez razvejene korenine. Pod nogami jim je šuštelo odpadlo listje. Oblaki so zakrili sonce in v gozdu...
OEBPS/Text/nav.xhtml


Contents



		naslovnica


		naslov


		Nastopajo


		Naravoslovni dan


		V gozdu

















Guide



		Naslovnica


		Naslov


		Start








OEBPS/Images/half.png
Detektivska agencija Vohlja¢, druga knjiga
SKRIVNOST TIHE HOSTE






OEBPS/Images/f0008-01.png





OEBPS/Images/f0005-01.png





OEBPS/Images/f0006-01.png





OEBPS/Images/title.png
Janja Vidmar

SKRIVNoST
TIHC HOSTC

ilustriral Ivan Mitrevski

9 Zalozba Pivec





OEBPS/Images/f0004-01.png





OEBPS/Images/f0005-02.png





OEBPS/Images/f0004-02.png





OEBPS/Images/f0004-03.png





OEBPS/Images/Skrivnost.jpg
Janja Vidmar

DeTEKTIVSKA ACENCIIa YoHL)A6

SKRIVNoST
TIHC HOST

11111111111111111111111
(O @
O :
.






